google/wiki40b huggingface dataset:
Shatila

Shatila er en flyktningleir for palestinere opprettet i Beirut i Libanon i 1948, på land skjenket av Shatila-familien. Den var sammen med «søster»leiren Sabra svært folkerik på 1980-tallet, frem til massakrene der i 1982. Omkring 2005 hadde UNRWA registrert omkring 7 000 flyktninger der. Men i Beirut og omegn var det i tillegg registrert 83 000 palestinske flyktninger utenfor leirene.
Claims Conference

Claims Conference eller Conference on Jewish Material Claims Against Germany ble etablert i 1951 i New York, for å forhandle med Tyskland om økonomisk kompensasjon for jødeforfølgelsene. Claims Conference eksisterer fremdeles (2017) som en organisasjon, og fører forhandlinger om erstatningsutbetalinger og midler for å støtte ofre for nasjonalsosialismen, og om tilbakeføring og erstatning for tap av jødisk eiendom.

Historie

Konrad Adenauer holdt i september 1951 en tale, der han ga uttrykk for at Tyskland var beredt til å betale erstatning for forbrytelser begått det i det tyske folks navn. Nahum Goldmann som var president i World Jewish Congress, innkalte 23 jødiske organisasjoner til New York. Organisasjonene stiftet Claims Conference, for å forhandle med Tyskland, sammen med Israel.
Den 10. september 1952 inngikk partene en avtale (Luxembourg-avtalen) om at Forbundsrepublikken skulle yte økonomisk kompensasjon. Tyskland skulle i løpet av 12 til 14 år utbetale til Israel 3 milliarder D-mark eller levere varer for det samme beløp. Claims Conference skulle få utbetalt 450 millioner tyske mark.
Hallfrid

Etymologi

Hallfrid er en nyere norsk form av det norrøne navnet Hallfríðr, som er sammensatt av hallr, «hellestein», og fríðr, «vakker».
Naturbetong

Naturbetong er en metode for støping og bearbeiding av betong for å oppnå spesielle overflatevirkninger i fasader.
Metoden ble utviklet av arkitekt Erling Viksjø (sammen med sivilingeniør Sverre Jystad) tidlig i 1950-årene og ble hans varemerke. En rekke bygninger av Viksjø er oppført med naturbetong, blant andre Regjeringskvartalets høyblokk (1955–58) og Y-blokken (1970), hovedkontorene til Norsk Hydro i Bygdøy Allé 2 (1960–63), Elkem, Middelthuns gate 27 (1960–65), Standard Telefon og Kabelfabrik, Østre Aker vei 33 (1968), alle i Oslo, og Bergen rådhus (1971–74).
Andre eksempler på bruk av naturbetong er Asker rådhus.
Støpemetoden innebærer at forskalingen først blir fylt med tilslag av forskjellige typer singel og grus, som oftest rundslipt elvegrus. Deretter blir sementmørtel presset inn i forskalingen til alle hulrom mellom tilslagsmaterialet er fylt. Etter at støpen har herdet tilstrekkelig lenge blir forskalingen fjernet, og betongen blir sandblåst til steinen kommer tydelig fram i overflaten. Metoden skiller seg dermed fra tradisjonell betongproduksjon, hvor tilslaget blandes inn sammen med sand og sement før den blir støpt ut.
Glåmos

Glåmos er et sogn og en tidligere kommune i Trøndelag fylke. Kommunen ble opprettet i 1926 da Røros ble delt i fire. (Brekken, Glåmos, Røros og Røros landsogn). Glåmos hadde ved opprettelsen 983 innbyggere.
1. januar 1964 ble de fire ovennevnte kommunene igjen slått sammen til én kommune med navnet Røros. Glåmos hadde på dette tidspunktet en befolkning på 700.
Luis del Sol

Landslaget

Han deltok i flere internasjonale turneringer for Spania. Han ble europamester i fotball i 1964.
Chiasognathus (Ramireziella) mniszechii

Utseende

En middelsstor (ca. 26 millimeter), nokså bred, langbeint, brunlig hjortebille. Kroppen er kort og bred, med mørk metallglans. Pronotum har en pigg ved bakhjørnet og er kledt med korte, lyse, ull-aktige hår på sidene. Beina er slanke, leggene (tibiae) på frambeina med torner. Kjevene hos hannen er lange og tynne, rette med en knekk i spissen, på innersiden med små tenner. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Pronotum er bredere enn langt, omtrent klokkeformet, med spisst uttrukne bakhjørner. Dekkvingene er nokså korte og brede, uten punktrekker. 
Hunnene mangler hannenes sterkt forstørrede kjever, selv om kjevene også hos hunnene er temmelig kraftige. Kroppsformen er nokså bred, oval.

Levevis

Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne.

Utbredelse

Arten er kjent fra Chile og Argentina.
«Preussen» (fullrigger)

Avbildet på frimerker

«Preussen» har vært motiv på frimerker i Falklandsøyene, Tyskland, Grenada, Paraguay og Sierra Leone.
Slekt (biologi)

Slekt er en kategori brukt i den biologiske systematikken; en slekt kan omfatte én eller flere nært beslektede arter. I tillegg til arter kan slekter bestå av én eller flere underslekter, som igjen består av én eller flere arter. Én eller flere nært beslektede slekter sammenfattes som en familie, kanskje via ett eller flere tribus og underfamilier.
Som hos andre kategorier (med unntak av arten) er det et skjønnsspørsmål hvilken gruppe man velger å kalle slekt. Høyere systematiske kategorier som slekt og familie vil imidlertid ofte representere tydelige episoder med radiasjon, slik at gruppen som sådan ofte representerer et virkelig fenomen i naturen, og ikke bare en praktisk samlebetegnelse.

Navn og skrivemåte

To slekter kan ha samme navn dersom den ene er en dyreslekt og den andre en planteslekt. For eksempel er Aotus navnet på en slekt aper og på en slekt i erteblomstfamilien, og Prunella er navnet på både en slekt i leppeblomstfamilien og en slekt av jernspurver.
Slektsnavn skrives som regel i kursiv, og har alltid stor forbokstav.
Torsdagsløpet

Løpstrasé

Løperne starter ved fylkesvei 558 og følger Lundestadveien et stykke før en stor runde i Kalnesskogen hvor Gamle kongevei krysses to ganger.
Grunnprinsipp

Grunnprinsipper i formal logikk

I formal logikk, dvs. et system av påstander som er logisk forenlig med hverandre, er det sannsynlig at noen av påstandene kan utledes fra andre. For eksempel i syllogismen: "Alle mennesker er dødelige; Sokrates er et menneske; Sokrates er dødelig" kan det siste utsagnet avledes fra de to forrige, som dermed er grunnprinsipper. (Mens "En sten kan ikke flyve; Mor Lille kan ikke flyve; Altså er Mor Lille en sten", ikke er en syllogisme. Da måtte f.eks det første utsagnet vært "Alt som ikke kan flyve er stener")
Et grunnprinsipp kan ikke uvledes fra noe annet. Det klassiske eksempelet er Euklids Elementene. Hundrevis av påstander baseres på et sett definisjoner, postulater og fellesbetegnelser som etableres som grunnprinsipper. Verket begynner med definisjoner av grunnleggende begreper som et punkt, en linje, en flate, en sirkel og så videre. Euklid framsetter så en rekke påstander (aksiomer) som er av en slik art at de ikke kan bevises, men som kan aksepteres som intuitivt sanne. Ett eksempel er aksiomet som sier at to ikke-parallelle linjer vil møtes i et punkt. Av aksiomene utleder så Euklid ved deduktiv logikk en serie teoremer. Ett eksempel er beviset for at i en rettvinklet trekant vil arealet av en halvsirkel fra hypotenusen være lik summen av arealene for halvsirklene fra katetene.
Aristoteles er forfatter av den tidligste bevarte tekst om logikk, og formulerte et prinsipp som senere er regnet som kilden til navnet grunnprinsipp i sin Meta ta physica.
Et skrik i mørket

Handling

Familien Chamberlain er på campingferie i den australske outback. Om kvelden gjør de i stand til grillparty og den lille jentungen sover alene i et telt. Plutselig hører de voksne et skrik og mor Lindy løper mot teltet til ungen. I det hun når teltet får hun et glimt av en dingo som forsvinner. Til sin forskrekkelse oppdager hun at barnet er borte og en desperat leteaksjon begynner. Moren mener babyen ble tatt av en dingo, men etter en stund begynner det å gå rykter om at hun selv drepte den. En lang dragkamp mellom henne og rettsvesenet starter og deler av befolkningen vender henne ryggen. Det faktum at paret er Syvendedagsadventister blir brukt mot dem og enkelte går så langt som å hevde at barnets død var ledd i en religiøs offerseremoni. Saken får en voldsom pressedekning. Etter syv års fengsling blir hun frikjent.
Filmen gjengir dramaet, og drøfter også detaljer og fakta som omga den oppsiktsvekkende saken.

Popularitet og økonomi

Et skrik i mørket innbrakte 3 millioner australske dollar i Australia og nesten $7 millioner i USA. 
Produksjonskostnadene var på ca $15 millioner.

Anmelderne

Den ble godt mottatt av anmelderne og har fått å mye som 93 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.
Dagbladets, VG og Arbeideravisa gav den terningkast fem, mens Aftenposten gav den terningkast fire. Den norske nettstedet CINERAMA gav den terningkast seks i 2005.

Priser

Meryl Streep vant prisen for beste skuespillerinne ved Filmfestivalen i Cannes. Hun vant en tilsvarende pris ved Australian Film Institute Award, samt en New York Film Critics Circle Award. Hun ble i tillegg nominert til Oscar for rollen. Sam Neill vant prisen for beste mannlige hvovedrolle ved Australian Film Institute Award. Filmen ble kåret til beste film, beste regi og beste manus ved Australian Film Institute Award. 
Det kan eller nevnes at den ble nominert til Gullpalmen og fire Golden Globe.

Historisk bakgrunn

Det fantes verken lik, våpen eller et klart motiv i drapssaken mot ekteparet Chamberlain. Men andre faktorer spilte inn: Fordommer mot parets religiøse overbevisning; Mangelfulle rettsmedisinske rapporter som ble tatt for god fisk; Og et massehysteri som utviklet seg til en heksejakt.
Først i 2012 fastslo australsk rett at barnet ble drept av en dingo.
Hermann Höpker-Aschoff

Liv

Hermann Höpker-Aschoff studerte jus og sosialøkonomi i Jena, og virket som professor ved Rheinische Friedrich-Wilhelms-Universität.
Fra 1921 til 1932 var han medlem av den prøyssiske landdagen. Han var Preussens finansminister fra 18. februar 1925 til 20. februar 1932 (Preußenschlag). Sammen med statsminister Otto Braun og kirkeminister Carl Heinrich Becker deltok han i forhandlingene med Den hellige stol om Preussenkonkordatet i 1929. Etter avsettelsen av den prøyssiske regjeringen i 1932 forhandlet han på vegne av den avsatte regjeringen med riksregjeringen forgjeves om en gjenopprettelse av den forfatningsmessige orden. Fra 1930 til 1932 var han også medlem av den tyske Riksdagen.
Fra 1940 var han sjefsjurist og leder av avdeling 6 (senere også avdeling 5) i Haupttreuhandstelle Ost som var ansvarlig for plyndringen av det okkuperte Polens stats- og privatformue.
Etter andre verdenskrig hørte han til grunnleggerne av FDP i Westfalen og tok initiativ til opprettelsen av høyskolen for kirkemusikk i Herford. Han var medlem av Tysklands parlamentariske råd i 1948–1949. Han var tilhenger av en sentralistisk politikk, og preget i vesentlig grad den tyske finanslovgivningen i etterkrigstiden, bl.a. blir den uavhengige stillingen til Deutsche Bundesbank i stor grad tilskrevet ham. Höpker Aschoff var innvalgt i Forbundsdagen fra 1949 til 1951, da han ble utnevnt til president for Bundesverfassungsgericht. Denne stillingen innehadde han til sin død i 1954.
Höpker-Aschoff var æresborger av hjembyen Herford. 19. januar 1954 ble han æret med en statsakt i den tyske Forbundsdagen.
Taboo (rapper)

Personlig liv

Taboo ble født i Los Angeles, California. Han vokste opp i nabolaget kalt Boyle Heights. Hans foreldre er Aurora Sifuentes og Jimmy Gomez, de var begge meksikansk-amerikanere. Han har på sin mors side slekt i den nordamerikanske indianerstammen shoshone. Han gikk på Rosemead High School, og har studert på (skaffet sin utdannelese på) Garvey Intermediate. Like før han fylte 33 (12. juni 2008) giftet han seg med Jaymie Dizon. De har sammen to barn; Jimmy Jalen Gomez (født 19. juli 2009) og  Journey (født 26. april 2011). Taboo har også en annen sønn fra et annet forhold; Joshua (født 17. oktober 1993).

The Black Eyed Peas

Taboo ble en medlem av hip-pop gruppa Black Eyed Peas i 1995. Gruppen het da Atban Klann, og de andre gruppemedlemmene var will.i.am, apl.de.ap, Mark Degraff og Robert Byrne. Etter flere endringer frem til 2001, med noen ut og innskiftinger av medlemmer (Degraff og Byrne hadde sluttet, og Fergie hadde blitt med) skiftet gruppen navn til The Black Eyed Peas. I dag er Taboo en av de fire medlemmene av gruppa og har en sentral rolle.

Soloarbeid

I 2008 ga Taboo ut sitt eget soloalbum kalt T.A.B.O.O. Der har han samarbeidet med flere andre artister som Shakira,  Blu Cantrell og Juanes. Han har selv uttalt at han har i planene å samarbeide med flere andre artister i fremtiden. Taboo har også hjulpet til med å skrive og synge ved flere filmsanger fra blant annet  Coach Carter, Legally Blonde, Harold & Kumar Go to White Castle, and Barbershop 2.
Paul Craig Roberts

Biografi og karriere

Paul Craig Roberts har jobbet som sekretær i det amerikanske finansdepartementet i årene 1981-82 under daværende president Ronald Reagan. I tidsrommet 1982-1993 medvirket Roberts i den utenrikspolitiske tenketanken «Center for Strategic and International Studies» (CSIS), som har sitt hovedsete i Washington, D.C. Av utdannelse har Roberts en bachelor i økonomi fra Georgia Institute of Technology og en doktorgrad i økonomi fra University of Virginia. Roberts har jobbet som redaktør og skribent for Wall Steet Journal og BusinessWeek ved siden av å ha vært gjesteskribent i blant annet Washington Times, The New York Times og Los Angeles Times. Roberts hevder at han ble fryst ut av de etablerte medier for å ha kritisert Bush Jr.s utenrikspolitikk åpenlyst og at hans siste artikkel som journalist derfor stod på trykk i januar 2004.
I dag jobber Roberts videre som en uavhengig og omstridt skribent i alternative medier gjennom sitt eget nettsted og sine bokutgivelser hvor han fortsetter med å rette et kritisk søkelys på utviklingen i Washington og Det hvite hus som han mener har hatt en sterk negativ utvikling, både på det innen- og utenrikspolitiske felt, siden Clinton-administrasjonen implementerte Wolfowitz-doktrinen i presidentperioden 1994-1999 som basis for sin forsvars- og sikkerhetspolitikk.
Roberts bok The Failure of Laissez Faire Capitalism and Economic Dissolution of the West (2012) har kommet i tysk, engelsk og kinesisk utgave, men er snart ventet å komme ut i koreansk og tsjekkisk oversettelse også. Andre bøker han tidligere har skrevet har blitt oversatt til spansk.
Roberts ble intervjuet av den norske debattanten Hanne Nabintu Herland i 2018.

Utmerkelser

Den 20. mars 1987 mottok Roberts Légion d'honneur av den franske finansminister, Édouard Balladur, som var kommet til USA for å overrekke fortjenstordenen på vegne av den franske stat som en anerkjennelse av «Roberts pionerarbeid med å fornye den økonomiske tenking etter et halvt århundre med statlig økonomisk styring». Reagan sendte Jim Miller, sjefen for finansdepartementet, til seremonien som ble holdt i den franske ambassadørens residens i Washington, D.C. for å overrekke Roberts et personlig gratulasjonsbrev ved anledningen.
I 1992 ble Roberts tildelt The Warren-Brooks Award for sine journalistiske meritter og i 1993 ble han rangert i toppsjiktet som en av USAs syv viktigste journalister av Forbes Media Guide. Tildelt pris for utmerket journalisme av Den mexikanske presseklubben i 2015. Roberts takketale er gjengitt på spansk og engelsk av Voces del Periodista Diario.
Gyldenløves gate (Kristiansand)

Gyldenløves gate (1-99, 2-76) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Smits kai i Vestre havn til Otra. 108 eiendommer er matrikulert til gaten.
Gaten har sitt navn etter Ulrik Fredrik Gyldenløve.
I gatens vestre ende ligger havnelageret, i den østre, på elvebredden, den lange trebygningen som opprinnelig huset det såkalte Thranitterverftet.
I kvartalet mellom Markens gate og Kirkegata ligger Kristiansand folkebibliotek, Latinskolebygningen og Kristiansand domkirke. I gateløpet er det anlagt nedkjøringsrampe til et underjordisk parkeringsanlegg. I neste kvartal ligger Wergelandsparken. I Festningsgata sperres gaten for kjøring med en tverrgående midtrabatt. Gateløpet øst for Festningsgata er i hovedsak kranset av bolighus.
Parallellgaten mot nord er Skippergata, mot sør Rådhusgata.
Lismore (Skottland)

Geografi

Øya ligger i fjorden Loch Linnhe like nordvest for Oban og øst for Mull. Den er lang og smal. Den vesle øya Bernera på vest-siden henger sammen med Lismore ved fjære sjø.

Natur

Berggrunnen på øya består nesten utelukkende av kalkstein, som gir opphav til et svært fruktbart jordsmonn.

Næringsliv

Jordbruk har vært en viktig næringsvei på grunn av den fruktbare jorda, tidligere var det en del korndyrking. Nå brukes øya bare til beiting (sauer og storfe) for kjøttproduksjon.

Historie

På østsiden ligger den ganske godt bevarte, 2000 år gamle borgen Broch of Tirefour. Det finnes også ruiner av to slott fra 1200-tallet, Achadun Castle i sør og Castle Coeffin i den nordlige delen, like ved ruinen av kirken Cathedral of St Moluag fra 1100-tallet, som i flere hundre år var et bispesete for Argyll-regionen. Det skal ha ligget et kloster her like fra 500-tallet, grunnlagt av den irske helgenen St. Moluag.
Piktografisk skrift

Piktografisk skrift eller billedskrift kalles skriftspråk der tegnene (piktogram) utgjør avbildninger eller stiliserte avbildninger. Et helt rendyrket piktografisk skriftspråk eksisterer knapt, men mange tegn i det ideografisk skriftspråket bliss er piktografisk (oppkalt etter opphavsmannen Charles K. Bliss).
Gimsafjorden

Gimsafjorden er et havområde i Sømna kommune i Nordland. Fjorden strekker seg 20 kilometer nordøstover fra sør for øya Gimsa til Kvitingan sørvest for Torghatten. Lenger vest ligger Horsvær, Terjan og Hensteinen og vestenfor disse igjen ligger Norskehavet. I øst grenser fjorden til småøyene Gamflesa, Horuvan og Sørflesin. Øst for disse ligger Melsteinfjorden.
Allocharis

Utseende

Små, avlangt ovale, blanke, mørke bladbiller.

Levevis

En av artene lever på en art i veronikaslekten (Veronica sp.).

Utbredelse

Slekten er utbredt på New Zealand.
Open Up Your Heart (And Let the Sunshine In)

«Open Up Your Heart (And Let the Sunshine In)» er en amerikansk populærmusikksang, skrevet av Stuart Hamblen. Den ble publisert i 1954.
Den største slagerversjonen i USA var en innspilling med The Cowboy Church Sunday School Choir (som lå på en åttendeplass på Billboard-listen), i Storbritannia med Joan Regan og hennes sønn Rusty. En annen amerikansk innspilling ble gjort av The McGuire Sisters.
Når versjonen med The Cowboy Church Sunday School Choir blir spilt med normal hastighet, 45 opm, høres syngingen unaturlig lys ut. Når den blir spilt på 33 opm høres den mer naturlig ut. I virkeligheten ble sangen spilt inn i den hastigheten av Stuart Hamblens hustru og voksne døtre, slik at når den blir spilt med 45 opm høres det ut som om den blir sunget av barn.
Versjonen med The Cowboy Church Sunday School Choir var med to ganger i John Waters' film A Dirty Shame. Sangen ble først anvendt som en engleaktig sidestilling med det intolerable konseptet til NIMBY. Den ble senere anvendt satirisk i en scene og skildret det religiøse aspektet til Twelve-Step Programs.

Coverversjoner

Den mest berømte versjonen av sangen for baby boomer-generasjonen var med Pebbles og Bamm-Bamm i episoden No Biz Like Show Biz av Familien Flintstone. Klippet med dem, hvor de fremfører denne sangen, ble noen ganger vist under rulletekstene i seriens siste sesong (1965/1966). Selv on Pebbles og Bamm-Bamm startet et rockband som tenåringer i 1970-årene, nærmet de seg ikke de klassiske høydene til deres småbarnssang.
Noe av den religiøse teksten var fjernet fra The Flintstones' versjon for inkludering i serien.
Syngingen ble besørget av Rebecca Page (som Pebbles) og hennes mor Ricky Page (som Bamm-Bamm). De ble senere ble til The Bermudas og The Majorettes. George Motola var deres manager. Han var Rickys ektemake.
Frente! spilte inn en coverversjon for innlemmelse i tributtalbumet, Saturday Mornings: Cartoons' Greatest Hits fra 1995, produsert av Ralph Sall for MCA Records.
Anne Murray hadde med sangen (i en medley med «You Are My Sunshine») på albumet There's a Hippo in My Tub (2001).

Norsk versjon

Juul Hansen har skrevet en norsk tekst. På norsk bærer den tittelen «Lukk opp din hjertedør».
Bad Romance

«Bad Romance» er en sang av Lady Gaga, og den første og siste singelen fra hennes tredje EP-album The Fame Monster. Singelen ble lansert 26. oktober 2009.
Samuel Barlay

Karriere som klubbspiller

Barlay startet karrieren i sierraleonske East End Lions. De svenske fotballklubbene Helsingborgs IF og Malmö FF fattet interesse for spilleren etter U17-VM 2003, og han signerte etter dette for Malmö FF. Han fikk imidlertid ikke mye spilletid for klubben, og i slutten av mars 2006 var det klart at han skulle lånes ut til IFK Mariehamn for 2006-sesongen. Han spilte ti kamper for klubben før han under en kamp fikk brudd i venstrearmen. Han var tilbaketil Malmö FF etter endt sesong, men ble straks klar for utlån, denne gangen til Örgryte IS i Superettan.
Den 22. november 2007 var Barlay klar for IFK Mariehamn, da han hadde signert for to år for klubben. Barlay fikk nytt brudd, denne gangen i høyrearmen. Klubben og Barlay var enige om terminering av kontrakten i april 2009, til tross for at sju måneder gjensto. Barley signerte 4. mars 2010 en kontrakt på ett år for Division 1 -klubben Syrianska IF Kerburan.
Barlay gikk til aserbajdsjanske FK Mughan i 2010, Ravan Baku i 2011, og AZAL 2013. I 2014 vendte Barlay tilbake til svenske Syrianska IF Kerburan, som spiller i Division 2.

Landslagskarriere

Barlay spiller for Sierra Leones herrelandslag i fotball, hvor han står notert med 17 kamper og én scoring. Barlay ble midlertidig suspendert i 2014 etter påstander om kampfiksing i en VM-kvalifiseringskamp mellom Sierra Leone og Sør-Afrika.
Lunglei (distrikt)

Demografi

Ved folketellingen i 2011 var det 154 094 innbyggere i distriktet, mot 137 223 i 2001. Den urbane befolkningen utgjør 39,90 % av befolkningen.
Barn i alderen 0 til 6 år utgjorde 15,31 % i 2011 mot 16,80 % i 2001. Antallet jenter i den alderen per tusen gutter er 965 i 2011 mot 962 i 2001.
Andrea Falconieri

Liv og virke

Falconeri fikk opplæring i lutt og teorbe, sannsynligvis av Jean de Macque i Napoli, senere av Santino Garsi, luttvirtuos ved hoffet til hertug Ranuccio I Farnese i Parma.
Ifølge Francesco Gasparini var Falconieri i Parma fra 1604, muligens som Garsis etterfølger, selv om han ikke opptrer regelmessig på hertugens lønningsliste før i 1610. I 1614 forlot Falconieri brått Parma, uvisst av hvilken grunn. Nå fulgte mange år med opphold ved ulike italienske byer: Mantova, Firenze, Roma, Modena, tilbake i Parma, og Genova. Innimellom reiste han i Spania og Frankrike.
I 1639 ble han teorbist ved Real Capella di Palazzo i Napoli og slo seg ned i hjembyen for godt. Da kapellmesteren Giovanni Maria Trabaci døde, overtok Falconieri 15. januar 1648 hans post. Falconieri døde under en pestepidemi i 1656.
Falconieri skrev hovedsakelig vokalverk, motetter, madrigaler og villaneller med gitartabulatur, men også enkelte instrumentalverk. Han foregrep utviklingen av triosonateformen og var medvirkende til utviklingen mot homofoni og generalbass, og en instrumentalmusikk som i økende grad ble frigjort fra de vokale musikkformene.
Roman Weidenfeller

Landslaget

Han debuterte for det tyske landslaget den 19. november 2013 mot England på Wembley Stadium, noe som gjorde han til den eldste keeperen på det tyske landslaget noensinne.
Friidrett under Sommer-OL 2012 – 400 meter menn

Semifinaler

Kvalifikasjonskrav: De første 2 i hvert heat (Q) pluss utøverne med 2 raskeste tidene (q) kvalifiserte seg.